রোহিঙ্গা সংকট সমাধানে কানাডা সরকারের পক্ষ থেকে ইতোমধ্যেই একজন বিশেষ দূত নিয়োগ দেওয়া হয়েছে। কানাডার বিশেষ দূত বব রে বাংলাদেশ ও মিয়ানমার সফর শেষে চূড়ান্ত প্রতিবেদনও পেশ করেছেন। জাতিসংঘের সাধারণ অধিবেশন সামনে রেখে কানাডা সরকার বিশেষ প্রস্তুতিও নিচ্ছে। কানাডার পররাষ্ট্রমন্ত্রী ক্রিস্টিয়া ফ্রিল্যান্ড জানিয়েছেন, রোহিঙ্গা সংকট সমাধানে বিভিন্ন দেশের সঙ্গে দেশটি আলোচনা চালিয়ে যাচ্ছে। জাতিসংঘের অধিবেশনেও কানাডা এই সংকট তুলে ধরবে বলেও জানান তিনি।